မင်းခယောက်ျား ကမ်းနားသစ်ပင်

မင်းခယောက်ျား ကမ်းနားသစ်ပင် သည် မြန်မာဆိုရိုးစကား ဖြစ်သည်။

အဓိပ္ပာယ်

“မင်းခယောက်ျား ကမ်းနားသစ်ပင်” ဆိုသည်မှာ မင်း၏ အစေအပါး သို့မဟုတ် အမှုထမ်းဖြစ်ခြင်းကို မြစ်ကမ်းနားတွင် ပေါက်ရောက်နေသော သစ်ပင်နှင့် ခိုင်းနှိုင်းထားခြင်းဖြစ်သည်။ မြစ်ကမ်းနားရှိ သစ်ပင်သည် မြစ်ရေကို အမှီပြု၍ စိုပြည်လန်းဆန်းနေနိုင်သော်လည်း မြစ်ရေ၏ တိုက်စားမှုကြောင့် ပြိုလဲပျက်စီးနိုင်သကဲ့သို့ မင်း၏ အစေအပါးများသည် မင်း၏ အာဏာနှင့် ကျေးဇူးကြောင့် ကြီးပွားချမ်းသာနိုင်သော်လည်း မင်း၏ အမျက်ဒေါသ သို့မဟုတ် အပြစ်ပေးခြင်းခံရပါက အလွယ်တကူ ပျက်စီးဆုံးရှုံးနိုင်သည်ဟု ဆိုလိုသည်။ ဤဆိုရိုးစကားသည် အာဏာရှိသူများနှင့် နီးကပ်စွာ ဆက်ဆံခြင်း၏ အန္တရာယ်နှင့် မမြဲခြင်းသဘောကို ဖော်ပြသည်။

ကိုးကားချက်များ

   "ဘူမိပါလ၊ ရာဇိန္ဒဟု၊ နရသနင်း၊ မင်းဟူသည်၌၊ အရည်အချင်း၊ သီတင်းဥစ္စာ၊ ပညာအမျိုး၊ မကိုးသာချေ၊ ကမ်းခြေသစ်ပင်၊ ရောက်သောသွင်သို့၊ ပုံပြင်တူငြား၊ သနားတော်သာ၊ လိုရာရောက်နိုင်၊ အပြီးတိုင်ရှင့်၊" [၈၅၀-ခန့်] ပကိဏ်။ ၂၀။
   "မင်းခယောက်ျား၊ လစာစားတို့၊ ကမ်းနားသစ်ပင်၊ ပမာသွင်နှင့်၊" [၁၂၆၆] မဃ ၃၆၈။
   "မင်းခစားယောက်ျား ကမ်းနားသစ်ပင်ဆိုတဲ့ အလုပ်မျိုးတွေ ဝါသနာ မပါဝံ့ပါဘူး ခုံမင်းကြီးရယ်။ နဖူးပွန်းအောင် ဒူးပွန်းအောင် ခစား၍ ဖားပြုပ်လို ကုပ်ကုပ်ကြီး တစ်ဝပ်တည်းဝပ်နေရတဲ့ လောကငရဲကိုလည်း မခံချင်ပါဘူး။" [၁၂၈၂] ရွှေပြည်၊ ပ။ ၁၅။

ကိုးကား

Category:မြန်မာဆိုရိုးစကားများ